 Bí àwọn ìjọba orílẹ-èdè ṣe n sẹwélé òfin ìgbélé, tí àwọn ènìyàn si ti ń padà sí àwùjọ fún onírúurú ìbáraeníse pọ, ọpọlọpọ ènìyàn ló tí n fòyà lórí bi wọn ò ṣe ni kó ààrùn Coronavirus, èyí to sì lè mú àjàkálẹ ààrùn ẹlẹkejì bẹ sílẹ. Ọjọgbọn Erin Bromage to jẹ onímọ nípa àwọn èròjà tó ń gbógun ti ààrùn lágọọ ara bá wa sọrọ lórí awon ọnà tí a lè gbà láti mú àdínkù bá ewu kíkó ààrùn Coronavirus, o jẹ olùkọ ìmọ àjàkálẹ ààrùn ni Fásitì Massachusetts Dartmouth ní US, o sì ti bojú tó ààrùn Coronavirus yìí láti ìgbà to ti bẹrẹ. O rí ara rẹ gẹgẹ bí onímọ nípa bi a ṣe lè lanilọyẹ nípa ǹkan ti sáyẹnsì sọ ju kí a pèé ní onímọ nípa ààrùn kan ni pàtó lọ, o tí kọ àwọn ǹkan to pọ nípa Coronavirus lórí ayélujára ti àwọn ènìyàn to le ni mílíọnù mẹrindínlógún sì ti kà á ní àkà tún kà. Àwọn ìmọràn rẹ rèé láti wà ní àlàáfíà bí a ṣe ń padà sí bí a ṣe ń ṣe tẹlẹ. Kí ni ìdí ti èèyàn fi ń ṣàìsàn? Bromage ni ọpọ ló ń lùgbàdì ààrùn Covid-19 nínú ilé wọn nítorí ọkan nínú ẹbí wọn tó ní ló pín fún gbogbo ẹbí lẹyìn tó ti rí ààrùn naa he nígboro Ṣùgbọn bi ènìyàn ba kúrò nínú ilé ńkọ? Șé ewu àti kó ààrùn Coronavirus wà ti mo bá lo ṣe ère ìdárayá níta pẹlú àwọn tí wọn ò lo ìbòmú? Kò dájú gẹgẹ bi ọjọgbọn náà ṣe sọ. Ní ìta gbangba àwọn èròjà míràn wa tí kò ni jẹ kí ààrùn naa ràn, ènìyàn máa n mi gúle-gúle sínú àti síta lásìkò eré ìdárayá, àsìkò yìí kéré jọjọ fún kòkòrò yii láti bọ sí ọdọ ẹlòmíràn gẹgẹ bo se sọ fun BBC.  kí o tó ni ààrùn naa, a jẹ pé olúwa rẹ ti koju àwọn kòkòrò tó tó iye èyí tó le fún ènìyàn ni ààrùn náà, pẹlú àwọn ìmọ nípa MERS àti SARS, ìgbàgbọ ni pé o gbọdọ tó ìwọn ẹgbẹrún kan kòkòrò naa ti yóò wọ àgọ ara ki èèyàn to le ni ààrùn naa gẹgẹ bo se ko sójú òpó ayélujára rẹ. Ọjọgbọn náà ṣàlàyé pé bótilẹ jẹ pé àríyànjiyàn wà lórí iye kòkòrò àìfojúrí tí èèyàn ti fa símú ki o tó ni ààrùn naa, síbẹ ó ṣeéṣe kí o gba èyí láàrin èémí kan tàbí mẹwàá, èyíkéyìí le mú ènìyàn ni ààrùn náà. Èyí túmọ sí pé iye àsìkò tí a bá lò pẹlú aláàrùn Covid-19 ni yóò sọ bóyá ènìyàn leè kó ààrùn náà, tí a bá lo àsìkò kúkúrú bí ti àwọn to n sáré lójú pópó, o ṣeéṣe ki a máa ni ààrùn náà kódà bi kò sí àlàfo mítà méjì, nítorí náà, àwọn ti ó yẹ kó kàn wá gbọngbọn ni àwọn tó ti fàmìhàn Lóòótọ ni ikọ àti kàtá máa ṣe ìtànkálẹ ààrùn, ṣùgbọn o ní bi èyí ṣe lè wáyé. Ikọ ẹẹkan lè gbé àwọn kòkòrò ẹgbẹrún mẹta síta tó sì le rìn ìwọ Mítà ọgọrin láàrín wákàtí kan gẹgẹ bí Bromage ṣe sọ, ọpọ àwọn kòkòrò yìí si ló tóbi to fi je pé ilẹ ni yóò jábọ sí, ṣùgbọn àwọn mìíràn fúyẹ tí won sì le dúró nínú afẹfẹ tàbí kí wọn fò wọ yàrá. Tí o bá wa jẹ pé inú àkàsọ ìgbàlódé ní ó ká ọ mọ tí ẹni náà ba wá sín, ìlọpo mẹwàá ni ìṣòro tìrẹ. Tí ènìyàn ba wá sín lẹẹkan ṣoṣo kòkòrò ẹgbẹrún lọnà ọgbọn ni yóò jáde tó sì kéré jọjọ, èyí leè rìn kìlómítà tó lé ní ọọdúrún láàrin wákàtí kan, bí Bromage ṣe sọ. Bí eniyan ba wá ni ààrùn náà, àwọn kòkòrò to ń jáde kọjá milionu méjì to sì ni àwọn èròjà ààrùn naa nínú Nítorí náà, tí o bá n ba ènìyàn sọrọ lọwọ tí ẹni náà sì sín tàbí wúkọ sí ọ lójú, òó ríi bóse rọrùn láti gba kòkòrò bíi ẹgbẹrún kan tí ẹni náà ba tún wa ní ààrùn náà. Tí o ò bá tún wá sí níbẹ lásìkò náà, àwọn kòkòrò àìfojúrí yìí le wà nínú afẹfẹ fún ìṣẹjú péréte ti o sì ṣeéṣe kí o tí fa èyí tó tó sì mú lásìkò péréte náà, tí ààrùn yóò sì wọlé dé. Bí àwọn tí kò fàmì hàn ṣe ń pín A mọ pé lẹyìn ọjọ márùn-ún ni ààrùn náà tó máa n fàmìhàn tó bá mú ènìyàn, ṣùgbọn ki wọn tó bẹrẹ síní fàmìhàn nkọ, àwọn míràn kò tilẹ ni fàmìhàn rárá. Èémí wọn lásán máa n tí ààrùn Coronavirus jáde sí àyíká. Báwo lo ṣe pọ tó? Èémí ẹẹkan ṣoṣo le tí láàrin àádọta sí ẹgbẹrún márùn-ún kòkòrò naa síta, ṣùgbọn kíá lo sábà máa jábọ sílẹ Nítorí naa díẹ nínú kòkòrò yii ni a o ríi tobba jáde láti ara èémí gẹgẹ bi àlàyé rẹ fún BBC. Ní ti èémí ko sí eni tó mọ iye kòkòrò Coronavirus yìí to n jáde lẹẹkan náà, Ṣùgbọn Bromage sọ pé ìwé ìgbà dé gbà kan sọ pé ẹnikẹni to bá ní ọfìnkìn, ó máa ń ti kòkòrò mẹta sí ogún jáde láàrín ìṣẹjú kan. Bí àlàyé yìí ba wá rí bẹẹ, o túmọ sí pé, èèyàn yóò mi èémí naa fún ìṣẹjú àádọta láti gba ẹgbẹrún kan kòkòrò náà ti yóò fi ní ààrùn Covid-19 Atọka ni àlàyé èyí jẹ. Nítorí náà a o rí pé ko dájú láti kó ààrùn Coronavirus látàrí pé ènìyàn wà nínú ilé kan náà pẹlú ẹni tó ní ààrùn Coronavirus ṣùgbọn tí kò fàmì hàn bí ikọ àbí kàtá kò na ṣeé. Bromage sọ pé Ọrọ sísọ le ṣe àfikún kòkòrò to jáde bíi mẹwàá sí igba láàrin ìṣẹjú kan, bákan náà ni ariwo pípa tàbí orin kíkọ leè fi kún iye kòkòrò tó ń jáde sínú afẹfẹ. Àwọn kòkòrò yìí a ma wa láti ibi kọlọfín ẹdọ fóóró níbi tó jé pé ààrùn náà ti gbilẹ sí nítorí agbára lo fi n jáde nítorí ariwo tí ẹni náà ń pa. Fún ìdí èyí gbogbo ǹkan tó bá mú ààrùn Coronavirus jáde sínú afẹfẹ láti inú ẹdọ fóóró yóò pọ gidigidi, bótilẹ jẹ pé kíkó ààrùn yìí nínú afẹfẹ kò tíì fìdí múlẹ dáadáa síbẹ ìtànkálẹ ààrùn yàtọ sí láti inú ilé máa n wáyé latari àwọn ti kò fàmì hàn. Àyíká wo ló léwu jù? Láì dénà pẹnu àwọn tó n tọjú àwọn alárùn yìí ló léwu fún jù. Ṣùgbọn àwọn àyíká miran náà tún burú jai, bí àpẹẹrẹ àwọn tó wa nínú ọkọ ojú omi, àwọn tí wọn wà nínú ọfíìsì kan naa, àwọn ti wọn péjọ síbi ìnáwó ìyàwó, ọjọ ìbí, ìgbáradì akọrin tàbí ìsìnkú, èyí rí bẹẹ nítorí iye àsìkò ti wọn lò pẹlú alárùn náà ni. kódà ki wọn fi àlà mítà àádọta jìnà sírawọn, ìsun téré tó n kan ẹnìkọọkan tó láti jẹ kí wọn ni ààrùn naa, nítorí naa bi a ṣe n padà sẹnu iṣẹ àwọn ilé iṣẹ kan yóò ní láti ṣe àtúnṣe Àwọn ọfíìsì ti kò ní ibi tí atẹgùn le gbà wọlé léwu gidigidi, Bromage ṣàpèjúwe pé ìdá mẹrìnleláàọrun ninu òjìlénígba o dín mẹrin ọfíìsì ló ni ààrùn Coronavirus ni orílè èdè South Korea, ọpọ sì jẹ àwọn to wà nínú ọfíìsì kàn náà tó tẹ gbayawu ṣùgbọn tí àtẹgùn rẹ kò to ǹkan. Àwọn Dókítà eyín náà wà nínú ewu yìí nítorí irú isẹ wọn. Ó ní àwọn olùkọ náà yóò wà nínú ewu, àwọn ọjọgbọn to ti darúgbó ló pọjù tí wọn si ní àwọn akẹkọọ tó kún kíláàsì fọfọ, ìrònú jinlẹ gbọdọ wà kí irú àwọn yìí tó padà sẹnu isẹ fún ìgbé ayé àlàáfíà Nínú ilé tàbí níta Bromage ní àwọn to kó ààrùn Coronavirus ní ta ko fi bẹẹ wọpọ ṣùgbọn àwọn to kóra jọ pò sí inú ibì kan tí won ti ń kọrin, pariwo ló wọpọ, tí ènìyàn bá ju kòkòrò náà sì àárín ita, afẹfẹ, oòrùn òtútù leè mú àdínkù bá ìtànkálẹ rẹ, ẹwẹ, ìjìnà sira ẹni àti mímú àdínkù bá ìbáṣpọ elérò yóò rán gbogbo ènìyàn lọwọ láti fòpin sí ààrùn Coronavirus. Bákan náà ni àwọn ibi tó jẹ pé kò fi bẹẹ sí atẹgùn, ti àwọn ènìyàn si maa n gba èémí fúnra ẹni ni, yóò nira díẹ láti máà ni ààrùn náà, àwọn ilé ìtajà ìgbàlódé kò fi bẹẹ léwu, nítorí pé àsìkò péréte ni wọn lò ní àyíká kan. Ṣíṣe àgbéyẹwò ewu to wá níbi tí a n lọ. Bí a bá fẹ lọ sóde, a ní láti ṣe àgbéyẹwò irú afẹfẹ tí ènìyàn yóò máa gbà sì mú níbẹ, iye ènìyàn tó ṣeéṣe kí o bá pàdé níbẹ àti iye àsìkò tí óò lò. To ba jẹ ọfíìsì gbayawu ni o ti n siṣẹ pẹlú àwọn ènìyàn péréte, ewu bíntín ni ṣùgbọn ti èrò ba pọ nibẹ, o ní láti gbé e yẹwò dáadáa. Tó bá jẹ pé isẹ tìrẹ gba kí o maa bâ àwọn oníbàrá rẹ sọrọ lójú kojú ni tàbí èyí tó n mú ariwo dání, o léwu fún ọ Tó bá jẹ pe kí o lọ rajà lásán láwọn ilé ìtajà ni, níwọba àsìkò tí o n lò níbẹ, ewu rẹ kéré jọjọ, ṣùgbọn fún àwọn òṣìṣẹ ilé ìtajà náà Ó ṣe pàtàkì ki a maa rántí pe kìí ṣe ṣínsín síni nìkan ni o yẹ ki a máa ṣọra fún, e rántí pé àwọn kòkòrò yìí maa n bàlé àwọn irinsẹ tí à ń lò nítorí naa, o se pàtàkì láti máa fọ owọ rẹ déédéé kí o si ṣọra láti máa fi owọ kan ojú. Bákan náà, e ṣọra fún fífẹ àtẹgùn láti paná àbẹlà lórí àkàrà oyinbo cakes ọjọ ìbí. Coronavirus ti di ara wa, kò le è kúrò mọ láéláé - WHO Ǹjẹ ènìyàn tó ní àrùn coronavirus rí lè níi lẹẹkejì? Ǹjẹ ènìyàn tó ní àrùn coronavirus rí lè níi lẹẹkejì? Àwọn àràmọndà ìbomú-bẹnu tó gbòde lásìkò Coronavirus yìí Irú ewu wo ni eni to dúró tì mí lórí ìlà tí a tò sí láti wọ ọkọ BRT, àbí ṣe mo sì le máa lo si ilé oúnjẹ tàbí ki n máa wọkọ èrò? : Coronavirus treatments: Lẹyìn ìgbélé Coronavirus, ọnà wo ni mo lè gbà láti bọ lọwọ níní Covid-19. 